નવી દિલ્હી: ગુજરાત અને હિમાચલ પ્રદેશની વિધાનસભા ચૂંટણીમાં બીજેપીને બહુમતી મળે તેવી શક્યતા છે. ઓપિનિયન પોલ પ્રમાણે ગુજરાતમાં જ્યાં બીજેપીની સરકાર યથાવત્ રહી શકે છે ત્યાં હિમાચલ પ્રદેશમાં કોંગ્રેસની સત્તા છીનવાઈ શકે છે. ઈન્ડિયા ટુડે ગ્રૂપના ઓપિનિયન પોલ પ્રમાણે ગુજરાત વિધાનસભામાં બીજેપીને 115-125 સીટો મળવાની શક્યતા છે. જ્યારે કોંગ્રેસને 57-65 સીટો મળી શકે છે. હિમાચલમાં બીજેપીને 43થી 47 સીટો મળી શકે છે જ્યારે કોંગ્રેસને 21થી 25 સીટો મળવાનો અંદાજ છે.